Nr.  19619/07.05.2025

**REFERAT DE APROBARE**

**la Proiectul de hotărâre** **privind aprobarea situaţiilor financiare la data de 31.12.2024 ale societății Univers T S.A.**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| În temeiul dispoziţiilor Legii nr. 31/1990 privind societățile, republicată, cu modificările și completările ulterioare, articolului 92 din O.U.G. nr. 57/2019 privind Codul Administrativ cu modificările şi completările ulterioare, Consiliul Județean Cluj a hotărât participarea cu capital și cu bunuri, la înfiinţarea, funcţionarea şi dezvoltarea unor regii autonome și societăți de interes județean.  În baza dispoziţiilor articolului 173 alin. (1) lit. a) și alin.(2) lit. d) din din O.U.G. nr. 57/2019 privind Codul Administrativ cu modificările şi completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii. |
| * 1. **Cerinţe care reclamă oportunitatea actului administrativ:** |
| În conformitate cu prevederile Legii contabilităţii nr. 82/1991, republicată, cu modificările şi completările ulterioare, şi ale Ordinului Ministrului Finanţelor Publice nr. 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidat cu modificările şi completările ulterioare, societatea Univers T S.A. a întocmit situaţiile financiare la 31.12.2024 pe care le prezintă Consiliului Judeţean Cluj pentru aprobare cu adresa nr. 407/30.04.2025.  Consiliul de administrație al societății a aprobat situațiile financiare la 31.12.2024 prin Hotărârea nr. 9/30.04.2025.  Conform art.111 alin.(2) pct. din Legea privind societățile nr. 31/1990 republicată, cu modificările și completările ulterioare:  *În afară de dezbaterea altor probleme înscrise la ordinea de zi, adunarea generală este obligată:*  *a) Să discute, să aprobe sau să modifice situațiile financiare anuale, pe baza rapoartelor prezentate de consiliul de administrație, respectiv de directorat și de consiliul de supraveghere, de cenzori sau, după caz, de auditorul financiar, și să fixeze dividendul.* |
| 1. **Schimbări preconizate:** |
| Situatiile financiare anuale oferă o imagine fidelă a patrimoniului intreprinderii, precum și a profitului sau pierderii și fluxurilor de trezorerie ale acesteia pentru respectivul exercitiu financiar.  Întreprinderile publice au obligația să întocmească și să depună situațiile financiare anuale la unitățile teritoriale ale Ministerului Finanțelor, în condițiile legii. |
| **Secțiunea a 2-a - Impactul socio-economic:** |
| Obiectivul situaţiilor financiare anuale îl constituie furnizarea de informaţii despre poziţia financiară, performanţa financiară şi fluxurile de trezorerie ale unei entităţi, în scopul utilizării acestor informaţii de către utilizatorii interni şi externi, în vederea fundamentării unor decizii economice. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Prezentul proiect de hotărâre are impact financiar asupra bugetului judeţului. Având în vedere rezultatul estimat a fi realizat, vor fi afectate veniturile bugetului județului realizate din încasarea dividendelor de la întreprinderea publică Univers T S.A..  Astfel, conform rezultalului exercițiului financiar pe anul 2024, suma repartizată pentru dividende către Consiliului Județean Cluj este de 4,172,887 lei. Această sumă se va încasa în anul 2025. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Datele şi informaţiile cuprinse în anexele Proiectului de hotărâre al Consiliului Județean precum și în anexa la Referatul de aprobare al acestuia, care au ca obiect aprobarea situaţiilor financiare la operatorii economici la care acesta este acţionar unic ori majoritar au caracter confidenţial şi se încadrează în prevederile art. 12 alin. (1) lit. c) din Legea nr. 544 din 12 octombrie 2001, actualizată, privind liberul acces la informaţiile de interes public, respectiv conţin informaţii privind activităţi comerciale sau financiare, iar publicitatea acestora ar aduce atingere dreptului de proprietate intelectuală ori industrială, precum şi principiului concurenţei loiale, potrivit legii, **cu excepția Anexei nr. 2, partea 1.** |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| În urma aprobării situațiilor financiare la 31.12.2024, acestea vor fi transmise Agenției Naționale de Administrare Fiscală de către societatea Univers T S.A.  O copie a acestora se va transmite către Agenţia pentru Monitorizarea şi Evaluarea Performanţelor Întreprinderilor Publice în termen de 15 zile de la data aprobării de către adunarea generală a acţionarilor, conform art. 47 alin. (2) din O.U.G. 109/2011 privind guvernanța corporativă a întreprinderilor publice. |
| **Secțiunea a 6-a – Anexe la referatul de aprobare:** |
| 1. Adresa societății Univers T S.A. nr. 407/30.04.2025, înregistrată la Consiliul Județean Cluj cu nr. 18758/30.04.2025;  2.Raportul Comitetului de nominalizare și remunerare privind remunerația și alte avantaje acordate administratorilor și directorilor în anul 2024;  3. Raportul auditorului financiar independent pe anul 2024. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind** **aprobarea situaţiilor financiare la data de 31.12.2024 ale**

**societății Univers T S.A.**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr……..din………… privind aprobarea situaţiilor financiare la data de 31.12.2024 ale societății Univers T S.A. propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 19619/07.05.2025; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 19620/07.05.2025 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**Ţinând cont de:**

* Adresa societății Univers T S.A. nr. 407/30.04.2025, înregistrată la Consiliul Județean Cluj cu nr. 18758/30.04.2025;
* Hotărârea nr. 9/30.04.2025 a Consiliului de administrație al societății Univers T S.A.;

**Luând în considerare** prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată.

**În conformitate cu prevederile:**

* art. 173 alin. (1) lit.a) și alin. (2) lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Legii contabilităţii nr. 82/1991, republicată, cu modificările şi completările ulterioare;
* Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările şi completările ulterioare;
* Ordinului Ministrului Finanţelor Publice nr. 1802 din 29 decembrie 2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările şi completările ulterioare;
* Ordinului Ministrului Finanţelor nr. 107/2025 privind principalele aspecte legate de întocmirea și depunerea situațiilor financiare anuale și a raportărilor contabile anuale ale operatorilor economici la Agenția Națională de Administrare Fiscală;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art.1.** Se aprobă Raportul de gestiune al administratorilor cu privire la exercițiul financiar încheiat la 31.12.2024, al societății Univers T S.A., conform **anexei nr. 1** care face parte integrantă din prezenta hotărâre.

**Art.2.** Se aprobă situaţiile financiare la data de 31.12.2024 ale societății Univers T S.A. care cuprind: bilanţul, contul de profit şi pierdere, date informative, situaţia activelor imobilizate, politici contabile și note explicative, situația modificărilor capitalului propriu, situația fluxurilor de numerar, cuprinse în **anexa nr. 2** care face parte integrantă din prezenta hotărâre.

**Art. 3.** Se aprobă repartizarea profitului net realizat de societatea Univers T S.A. în anul 2024 conform **anexei nr. 3** care face parte integrantă din prezenta hotărâre.

**Art.4.** Se ia act de Raportul Comitetului de nominalizare și remunerare din cadrul Consiliului de administrație al societății Univers T S.A. pentru anul 2024, precum și de Raportul auditorului financiar independent pe anul 2024.

**Art.5.** Prezenta hotărâre ține loc de hotărâre a acționarului unic al societății Univers T S.A., conform art. 191 din Legea nr. 31/1990 privind societățile, republicată, cu modificările și completările ulterioare, având în vedere că Județul Cluj, prin Consiliul Județean Cluj, deține calitatea de acționar unic la această societate.

**Art.6.** Cu punerea în aplicare a prevederilor prezentei hotărâri se încredinţează Președintele Consiliului Județean Cluj, prin Direcția Generală Buget Finanțe, Resurse Umane și societatea Univers T S.A.

**Art.7.** Prezenta hotărâre se comunică Direcţiei Generale Buget, Finanţe, Resurse Umane; societății societății Univers T S.A., precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 19620/07.05.2025

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | privind aprobarea situaţiilor financiare la data de 31.12.2024 ale societății Univers T S.A. | | |
| **Compartiment de resort:** | | DGBFRU  Serviciul Resurse Umane, Compartiment Guvernanță Corporativă | | |
| **Secțiunea 1 – Documentare și analiză:** | | | | |
| Documentele incidente în cazul acestui proiect de hotărâre sunt:  -Legea privind societăţile nr. 31/1990, republicată, cu modificările şi completările ulterioare;  - Legea Contabilității nr. 82/1991, republicată, cu modificările și completările ulterioare;  -Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;  -Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările şi completările ulterioare;  -Ordinul Ministrului Finanţelor Publice nr. 1802 din 29 decembrie 2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările şi completările ulterioare;  -Ordinul Ministrului Finanţelor nr. 107/2025 privind principalele aspecte legate de întocmirea și depunerea situațiilor financiare anuale și a raportărilor contabile anuale ale operatorilor economici la Agenția Națională de Administrare Fiscală.  Prin proiectul de hotărâre analizat se respectă și se pun în aplicare prevederile/normele aplicabile domeniului reglementat. | | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| În conformitate cu prevederile Legii contabilității nr. 82/1991, republicată, cu modificările și completările ulterioare și ale Ordinului Ministerului Finanțelor Publice nr. 1802/2014 pentru aprobarea Reglementărilor contabile privind situațiile financiare anuale individuale și situațiile financiare anuale consolidate, cu modificările și completările ulterioare, societatea Univers T S.A. a întocmit situațiile financiare la 31.12.2024 pe care le prezintă Consiliului Județean Cluj pentru aprobare cu adresa nr. 407/30.04.2025.  Consiliul de administrație al societății a aprobat situațiile financiare la 31.12.2024 prin Hotărârea nr. 9/30.04.2025  Din analiza situaţiilor financiare şi a notelor explicative prezentate rezultă că la finele anului 2024 societatea avea înregistrate imobilizări în sumă de 144.374.067 lei, care sunt formate din: imobilizări necorporale în sumă de 24.116 lei și imobilizări corporale în sumă de 144.349.951 lei. Metoda folosită de societate pentru amortizarea imobilizărilor corporale este cea liniară.  Creanţele înregistrate, în sumă totală de 11.150.150 lei, reprezintă creanțe comerciale și alte creanțe, respectiv contribuţii asigurări sociale şi personal și decontări din operaţii.  Datoriile societăţii la data de 31.12.2024 sunt în valoare totală de 3,008,036 lei, în scădere faţă de suma de 5.555.213 lei, înregistrată la 31.12.2023, și reprezintă: furnizori interni, clienţi creditori, contribuții asigurări sociale, impozit pe profit, impozit pe salarii, datorii în legătură cu personalul, datorii în legătură cu bugetul statului, decontări din operații și garanţii.  Cifra netă de afaceri realizată în anul 2024 a crescut faţă de anul 2023 de la 51.510.245 lei la 54.713.981 lei.  Profitul contabil rămas după deducerea impozitului pe profit se repartizează pe destinaţii conform dispozițiilor art. 1 din Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările şi completările ulterioare.  La încheierea exerciţiului financiar, societatea înregistrează un profit net în valoare de 8.345.773 lei, care este propus spre repartizare, conform legii, astfel: 4.172.887 lei dividende cuvenite Judeţului Cluj, 4.146.446 lei surse proprii de finanţare și 26.440 lei participarea salariaților la profit.  Situaţiile financiare au fost aprobate de către Consiliul de Administraţie prin Hotărârea nr. 9 din 30.04.2025 şi au fost auditate de un auditor financiar autorizat care a întocmit Raportul asupra situaţiilor financiare la 31.12.2024, fără rezerve. | | | | |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | | |
| Prezentul proiect de hotărâre are impact financiar asupra bugetului judeţului. Având în vedere rezultatul realizat, vor fi afectate veniturile bugetului județului realizate din încasarea dividendelor de la intreprinderea publică Univers T S.A..  Astfel, conform rezultalului exercițiului financiar pe anul 2024, societatea Univers T S.A. a repartizat Consiliului Județean Cluj dividende în sumă de 4,172,887 lei. Această sumă se încasează în anul 2025.  În urma aprobării situațiilor financiare la 31.12.2024, acestea vor fi transmise Agenției Naționale de Administrare Fiscală de către societatea Univers T S.A.  O copie a acestora se va transmite către AMEPIP în termen de 15 zile de la data aprobării de către adunarea generală a acţionarilor, conform art. 47 alin. (2) din O.U.G. 109/2011 privind guvernanța corporativă a întreprinderilor publice. | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește /** nu îndeplinește cerințele tehnice specificate la Secțiunea a 2-a” | | | | |
|  | **Prenume și nume** | | **Data** | **Semnătura** |
| Avizat: Director General | Cristina Șchiop | |  |  |
| Verificat: Șef serviciu | Corina Mocan | |  |  |
| Elaborat: Consilier | Ciprian Leonte | |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  **privind aprobarea situaţiilor financiare la data de 31.12.2024 ale societății Univers T S.A.** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget Finanțe Resurse Umane/ Birou Instituții Publice, Guvernanță Corporativă | 15.05.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Costin Bianca |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |